
FORSLAG TIL EUROPA-PARLAMENTETS AFGØRELSE
om Den Europæiske Centralbanks forslag til udnævnelse af næstformanden for Den Europæiske Centralbanks Tilsynsråd
(N10-0080/2025 – C10‑0366/2025 – 2025/0906(NLE))
(Godkendelse)
Europa-Parlamentet,
–	der henviser til Den Europæiske Centralbanks forslag af 17. december 2025 til udnævnelse af næstformanden for Den Europæiske Centralbanks Tilsynsråd (C10‑0366/2025),
–	der henviser til artikel 26, stk. 3, i Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter[footnoteRef:1], [1:  EUT L 287 af 29.10.2013, s. 63, ELI: http://data.europa.eu/eli/reg/2013/1024/oj.] 

–	der henviser til den interinstitutionelle aftale mellem Europa-Parlamentet og Den Europæiske Centralbank om de praktiske betingelser for udøvelsen af demokratisk ansvarlighed og tilsyn i forbindelse med udførelsen af de opgaver, som overdrages til ECB inden for rammerne af den fælles tilsynsmekanisme[footnoteRef:2], [2:  EUT L 320 af 30.11.2013, s. 1, ELI: http://data.europa.eu/eli/agree_interinstit/2013/1130/oj.] 

–	der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender[footnoteRef:3], [3:  EUT C 23 af 21.1.2021, s. 105.] 

–	der henviser til sin beslutning af 16. januar 2020 om institutioner og organer i Den Økonomiske og Monetære Union: Forebyggelse af interessekonflikter efter udtræden af offentlig tjeneste[footnoteRef:4], [4:  EUT C 270 af 7.7.2021, s. 113.] 

–	der henviser til forretningsordenens artikel 135,
–	der henviser til betænkning fra Økonomi- og Valutaudvalget (A10‑0000/2026),
A.	der henviser til, at det i artikel 26, stk. 3, i Rådets forordning (EU) nr. 1024/2013 er fastsat, at Den Europæiske Centralbank (ECB) skal forelægge Parlamentet sin indstilling til udpegelse af næstformanden for Tilsynsrådet til godkendelse;
B.	der henviser til, at næstformanden for Tilsynsrådet skal vælges blandt medlemmerne af ECB's Direktion;
C.	der henviser til, at det i artikel 26, stk. 2, i Rådets forordning (EU) nr. 1024/2013 er fastsat, at udpegelserne til Tilsynsrådet i henhold til denne forordning skal overholde principperne om kønsmæssig balance, erfaring og kvalifikationer;
D.	der henviser til, at Parlamentet er fast besluttet på at sikre kønsmæssig balance i topstillinger inden for bankvirksomhed og finansielle tjenesteydelser; der henviser til, at alle institutioner og organer på EU-plan og nationalt plan bør gennemføre konkrete foranstaltninger for at sikre kønsmæssig balance;
E.	der henviser til, at Det Europæiske Råd den 10. december 2020[footnoteRef:5] udnævnte Frank Elderson til medlem af ECB's Direktion for en embedsperiode på otte år fra den 15. december 2020 i overensstemmelse med artikel 283, stk. 2, i traktaten om Den Europæiske Unions funktionsmåde; [5:  Det Europæiske Råds afgørelse (EU) 2020/2049 af 10. december 2020 om udnævnelse af et medlem af Den Europæiske Centralbanks direktion (EUT L 420 af 14.12.2020, s. 22, ELI: http://data.europa.eu/eli/dec/2020/2049/oj).] 

F.	der henviser til, at Det Europæiske Råd den 22. februar 2021[footnoteRef:6] udnævnte Frank Elderson til næstformand for ECB's Tilsynsråd for en periode på fem år fra den 24. februar 2021; [6:  Rådets gennemførelsesafgørelse (EU) 2021/325 af 22. februar 2021 om udnævnelse af næstformanden for Den Europæiske Centralbanks tilsynsråd (EUT L 64 af 24.2.2021, s. 6, ELI: http://data.europa.eu/eli/dec_impl/2021/325/oj).] 

G.	der henviser til, at ECB ved skrivelse af 17. december 2025 forelagde Parlamentet et forslag om at forlænge Frank Eldersons embedsperiode som næstformand for ECB's Tilsynsråd for endnu en periode, der falder sammen med udløbet af hans embedsperiode som medlem af ECB's Direktion;
H.	der henviser til, at Europa-Parlamentets Økonomi- og Valutaudvalg efterfølgende foretog en bedømmelse af den indstillede kandidats kvalifikationer, navnlig på baggrund af kravene i artikel 26, stk. 2 og 3, i Rådets forordning (EU) nr. 1024/2013;
I.	der henviser til, at udvalget den 28. januar 2026 afholdt en høring med den indstillede kandidat, hvor han efter en indledende redegørelse besvarede spørgsmål fra udvalgets medlemmer;





DA


1.	[godkender/nægter at godkende] udnævnelsen af Frank Elderson til næstformand for Den Europæiske Centralbanks Tilsynsråd [og anmoder om, at forslaget bliver trukket tilbage, og at der forelægges Parlamentet et nyt forslag];
2.	pålægger sin formand at sende denne afgørelse til Rådet, Kommissionen, Den Europæiske Centralbank og medlemsstaternes regeringer.

[bookmark: _Toc220917081]BEGRUNDELSE
Denne betænkning er udarbejdet efter Økonomi- og Valutaudvalgets udøvelse af de beføjelser, der er tillagt Parlamentet i henhold til forordning Rådets (EU) nr. 1024/2013, særlig artikel 26, og efter Økonomi- og Valutaudvalgets fastlagte procedurer for udnævnelse af medlemmer af regulerings- og tilsynsorganer på det økonomiske og finansielle område.

Ordføreren erklærer på eget ansvar, at hun ikke i sin betænkning har medtaget input fra interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:7], eller fra repræsentanter for offentlige myndigheder i tredjelande, herunder deres diplomatiske missioner og ambassader, som i henhold til artikel 8 i bilag I til forretningsordenen skal angives i dette bilag.  [7:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

